किसी भी स्टार्टअप के लिए रतन टाटा का साथ पाना इसलिए भी बहुत मायने रखता है क्योंकि टाटा समूह भारत में भरोसे का पर्याय है। सालों से लोग टाटा के उत्पादों को पूरे भरोसे के साथ इस्तेमाल करते रहे हैं। शायद ही कोई भारतीय हो जिसने टाटा नमक न खाया हो। इस प्रकार बहुत सी बातें हैं जिन्होंने आम भारतीय के मन में टाटा समूह के लिए भरोसा बनाया है। ऐसे में जब रतन टाटा का नाम किसी स्टार्टअप के साथ जुड़ता है तो लोग उस स्टार्टअप पर भी भरोसा करने में सहज महसूस करते हैं।